b"\n_START_ARTICLE_\nRam\xc3\xb3n Miralles Sarri\xc3\xb3n\n_START_SECTION_\nTraject\xc3\xb2ria\n_START_PARAGRAPH_\nJugava a la posici\xc3\xb3 d'interior o de davanter centre. Comen\xc3\xa7\xc3\xa0 la seva traject\xc3\xb2ria a l'Ol\xc3\xadmpic de X\xc3\xa0tiva, d'on pass\xc3\xa0 al CD Mestalla de Val\xc3\xa8ncia, a l'Atl\xc3\xa8tic Balears i novament al Mestalla. El juliol de 1961 fou contractat pel C\xc3\xb3rdoba CF i en la seva primera temporada al conjunt andal\xc3\xbas assol\xc3\xad l'ascens a primera divisi\xc3\xb3. Els tres anys seg\xc3\xbcents a Primera foren for\xc3\xa7a bons fet que f\xc3\xa9u que diversos equips es fixessin en ell per contractarlo. El 1965 fitx\xc3\xa0 pel RCD Espanyol, per\xc3\xb2 el fet de coincidir a l'equip amb els 5 dofins feu que sovint comenc\xc3\xa9s els partits des de la banqueta. Per aquest motiu sovint se l'anomenava el sis\xc3\xa8 dof\xc3\xad. Fou un dels herois del partit de Copa de Fires en el qual l'Espanyol venc\xc3\xa9 l'Sporting de Lisboa per 4 a 3, per superar l'eliminat\xc3\xb2ria. Despr\xc3\xa9s de tres temporades al club blanc-i-blau, el 1968 marx\xc3\xa0 al Granada CF on jug\xc3\xa0 dues temporades m\xc3\xa9s i posteriorment a l'Ontinyent CF. Un cop retirat fou entrenador d'equips com el Llevant UE (1976-77) i la UD Alzira (1977-78)."